ԵՐԵՎԱՆ, 19 ՄԱՐՏԻ, ԱՐՄԵՆՊՐԵՍ: Վարչապետի մարտի 15-ի որոշմամբ ստեղծվել է աշխատանքային խումբ, որը կզբաղվի Հայաստանում զբոսաշրջության խթանմանը վերաբերող հարցերի քննարկմամբ: ՀՀ վարչապետի մամուլի խոսնակ Արամ Արարատյանը, մեկնաբանելով այդ որոշումը, «Արմենպրես»-ին ասել է, որ ստեղծված աշխատանքային խմբի նպատակն է լինելու քննարկել այս ուղղությանը վերաբերող հարցերի լայն շրջանակ՝ ոլորտի տնտեսավարող սուբյեկտների և շահագրգիռ կազմակերպությունների հետ: